**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

**PROCES - VERBAL**

**Încheiat astăzi 13.12.2022 cu ocazia şedinţei extraordinare a**

**Consiliului Local al Municipiului Timişoara**

**Preşedinte de şedinţă – Viceprimar TABARA A. GABRIEL**

**Din cei de 27 de consilieri au fost prezenţi 19 ;**

**Au absentat: Lucian Caldararu, marius Craina, Roxana Iliescu, Andrei Mester, Simion Mosiu, Stefan Sandu, Ioan Szatmari si Adela Szylagyi**

**Din partea executivului participă: domnul primar Dominic Fritz, domnul viceprimar Ruben Lațcău, domnul viceprimar Cosmin Tabara Amanar și domnul Secretar General Caius Suli**

Sedinta a fost convocata prin Dispozitia Primarului Municipiului Timisoara Nr. 2416 / 13.12.2022

**Anexa la**

**Dispoziția nr. 2416**

**Din data de:13.12.2022**

1. Proiect de hotărâre privind actualizarea indicatorilor tehnico-economici faza Proiect Tehnic și a Devizului General pentru obiectivul „Construcție în regim maxim de înălțime, cu funcții mixte (administrative, birouri și spital), împrejmuire și amenajare incintă și realizarea branșamentelor la rețelele utilitare pentru Spitalul Clinic Municipal de Urgență” din Timișoara, str. Balta Verde nr. 17.
2. Proiect de hotărâre privind aprobarea depunerii proiectului și a cheltuielilor legate de proiectul 12.„Servicii medicale de calitate prin construcția și dotarea unei noi maternități în cadrul Spitalului Clinic Municipal de Urgență din Timișoara” în vederea atingerii țintei 377 din PNRR 2020-2026, Componenta 12: Sănătate, Investiția: I2. Dezvoltarea infrastructurii spitalicești publice, Investiția specifică: I2.1 - Infrastructură spitalicească publică nouă și I2.2 – Echipamente și aparatură medicală, apelul de proiecte competitiv cu beneficiari preselectați – COD APEL: MS-0212.
3. Proiect de hotărâre privind aprobarea modificării Hotărârii Consiliului Local nr.102/06.04.2022 privind aprobarea depunerii proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”, pentru a accesa fondurile europene nerambursabile prin Planul Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice.

Proiectele de hotărâre înscrise pe Proiectul ordinii de zi au fost initiate de Primarul Municipiului Timișoara – domnul Dominic Fritz, și au fost trimise spre avizare comisiilor pe domenii de specialitate ale Consiliului Local al Municipiului Timișoara.

**DL.TABĂRĂ**: Avem o ședință a Consiliului Local “de îndată” cu trei puncte pe ordinea de zi.

Supun la vot ordinea de zi. Cine este pentru?

**REPREZENTANT TEHNIC**: 17 voturi pentru.

**PUNCTUL 1 AL ORDINEI DE ZI**

**1.Proiect de hotărâre privind actualizarea indicatorilor tehnico-economici faza Proiect Tehnic și a Devizului General pentru obiectivul „Construcție în regim maxim de înălțime, cu funcții mixte (administrative, birouri și spital), împrejmuire și amenajare incintă și realizarea branșamentelor la rețelele utilitare pentru Spitalul Clinic Municipal de Urgență” din Timișoara, str. Balta Verde nr. 17**

**DL.TABĂRĂ**: Dacă sunt colegi care doresc să ia cuvântul. Nu sunt.

Deschid procedura de vot:

**REPREZENTANT TEHNIC**: 18 voturi pentru.

**PUNCTUL 2 AL ORDINEI DE ZI**

**2.Proiect de hotărâre privind aprobarea depunerii proiectului și a cheltuielilor legate de proiectul 12.„Servicii medicale de calitate prin construcția și dotarea unei noi maternități în cadrul Spitalului Clinic Municipal de Urgență din Timișoara” în vederea atingerii țintei 377 din PNRR 2020-2026, Componenta 12: Sănătate, Investiția: I2. Dezvoltarea infrastructurii spitalicești publice, Investiția specifică: I2.1 - Infrastructură spitalicească publică nouă și I2.2 – Echipamente și aparatură medicală, apelul de proiecte competitiv cu beneficiari preselectați – COD APEL: MS-0212**

**DL.TABĂRĂ**: Dacă sunt luări de cuvânt? Nu sunt.

Deschid procedura de vot:

**REPREZENTANT TEHNIC**: 17 voturi pentru.

**PUNCTUL 3 AL ORDINEI DE ZI**

**3.Proiect de hotărâre privind aprobarea modificării Hotărârii Consiliului Local nr.102/06.04.2022 privind aprobarea depunerii proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”, pentru a accesa fondurile europene nerambursabile prin Planul Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice.**

**DL.ȚOANCĂ**: O rugăminte către d-voastră, d-le președinte. Pentru următoarele trei luni cât sunteți președinte de ședință și profitând și de faptul că faceți parte din Executiv, încercați puțin să grăbiți publicarea, cel puțin pentru noi, consilierii, a acestor materiale, nu e normal să le primim cu nici o oră înainte de plen. Pe viitor s-ar elimina din plen discuțiile spectaculoase, pe de o parte, pe de altă parte am putea reuni într-o anumită formă logică comisiile de specialitate. Măcar cu o zi înainte sau în ziua votului am putea trece și valida aceste materiale prin comisie.

**DL.TABĂRĂ**: O să țin cont de sugestia d-voastră. A venit foarte târziu această convocare și este una “de îndată”. Reținem pentru celelalte ședințe și o să vorbesc cu colegii să facă tot ce pot pentru a urca aceste materiale în vederea studierii.

**DL.LAȚCĂU**: Într-adevăr, există acest disconfort la proiectele care vin cu termen foarte scurt de aprobare și adesea ele sunt elaborate în timp foarte scurt și din cauza asta nu pot fi urcate pe drive foarte repede. Sunt foarte multe axe pe PNRR care se deschid pe finanțare și care au un timp extrem de scurt pentru elaborarea documentației sau extrem de scurt între publicarea ghidului final și depunerea în sine și atunci va fi inevitabil, cel puțin pe proiectele cu fonduri europene, să mai avem astfel de plenuri. Trebuie să depunem eforturi să ne asigurăm că, în măsura în care se poate, informațiile să ajungă cât mai repede la consilieri. Suntem printre municipiile care au obținut sume foarte mari de bani și sperăm să putem să continuăm în același ritm, dar aceste tipuri de ședințe vor continua tocmai pentru că timpii de publicare a ghidurilor și de punere este foarte scurt și de foarte multe ori tipul acesta de proiecte se face în două-trei zile și este inevitabil ca ele să aibă loc în ședințe de îndată, dar va trebui să încercăm să ajungă informațiile la toți consilierii într-un timp cât mai scurt.

**DL.TABĂRĂ**: Da, este important ca fiecare dintre consilierii locali să ajungă să studieze, știu că sunt multe documente care trebuie realizate într-un timp scurt, dar, pe de altă parte, cred că trebuie să ne luăm angajamentul cu toții să reușim să punem la dispoziția consilierilor locali pentru că își exercită un drept de vot și trebuie să o facă în cunoștință de cauză și să voteze în concordanță cu voința lor.

Deschid procedura de vot: -18 voturi pentru.

Mulțumesc. Declar ședința închisă.

**PREȘEDINTE DE SEDINȚĂ SECRETAR GENERAL**

**Viceprimar COSMIN A. TABĂRĂ Jr. CAIUS ȘULI**